
 讜讛谞讗讱 讜注诇讬讜 谞转驻住转 讗诪专 诇讜 注拽讬讘讗 讛讝讻专转谞讬 驻注诐 讗讞转 讛讬讬转讬 诪讛诇讱 讘砖讜拽 讛注诇讬讜谉 砖诇 爪讬驻讜专讬 讜诪爪讗转讬 讗讞讚 讜讬注拽讘 讗讬砖 讻驻专 住讻谞讬讗 砖诪讜 讗诪专 诇讬 讻转讜讘 讘转讜专转讻诐 {讚讘专讬诐 讻讙-讬讟} 诇讗 转讘讬讗 讗转谞谉 讝讜谞讛 [讜讙讜'] 诪讛讜 诇注砖讜转 讛讬诪谞讜 讘讛讻''住 诇讻''讙 讜诇讗 讗诪专转讬 诇讜 讻诇讜诐 讗诪专 诇讬 讻讱 诇讬诪讚谞讬 {诪讬讻讛 讗-讝} [讻讬] 诪讗转谞谉 讝讜谞讛 拽讘爪讛 讜注讚 讗转谞谉 讝讜谞讛 讬砖讜讘讜 诪诪拽讜诐 讛讟谞讜驻转 讘讗讜 诇诪拽讜诐 讛讟谞讜驻转 讬诇讻讜 讜讛谞讗谞讬 讛讚讘专 注诇 讬讚讬 讝讛 谞转驻住转讬 诇诪讬谞讜转 讜注讘专转讬 注诇 诪讛 砖讻转讜讘 讘转讜专讛 {诪砖诇讬 讛-讞} 讛专讞拽 诪注诇讬讛 讚专讻讱 讝讜 诪讬谞讜转 讜讗诇 转拽专讘 讗诇 驻转讞 讘讬转讛 讝讜 讛专砖讜转 讜讗讬讻讗 讚讗诪专讬 讛专讞拽 诪注诇讬讛 讚专讻讱 讝讜 诪讬谞讜转 讜讛专砖讜转 讜讗诇 转拽专讘 讗诇 驻转讞 讘讬转讛 讝讜 讝讜谞讛 讜讻诪讛 讗诪专 专讘 讞住讚讗 讗专讘注 讗诪讜转 讜专讘谞谉 [讛讗讬] 诪讗转谞谉 讝讜谞讛 诪讗讬 讚专砖讬 讘讬讛 讻讚专讘 讞住讚讗 讚讗诪专 专讘 讞住讚讗 讻诇 讝讜谞讛 砖谞砖讻专转 诇讘住讜祝 讛讬讗 砖讜讻专转 砖谞讗诪专 {讬讞讝拽讗诇 讟讝-诇讚} 讜讘转转讱 讗转谞谉 讜讗转谞谉 诇讗 谞转谉 诇讱 [讜转讛讬 诇讛驻讱] 讜驻诇讬讙讗 讚专讘讬 驻讚转 讚讗''专 驻讚转 诇讗 讗住专讛 转讜专讛 讗诇讗 拽专讬讘讛 砖诇 讙诇讜讬 注专讬讜转 讘诇讘讚 砖谞讗' {讜讬拽专讗 讬讞-讜} 讗讬砖 讗讬砖 讗诇 讻诇 砖讗专 讘砖专讜 诇讗 转拽专讘讜 诇讙诇讜转 注专讜讛 注讜诇讗 讻讬 讛讜讛 讗转讬 诪讘讬 专讘 讛讜讛 诪谞砖拽 诇讛讜 诇讗讞转讬讛 讗讘讬 讬讚讬讬讛讜 讜讗诪专讬 诇讛 讗讘讬 讞讚讬讬讛讜 讜驻诇讬讙讗 讚讬讚讬讛 讗讚讬讚讬讛 讚讗诪专 注讜诇讗 拽专讬讘讛 讘注诇诪讗 讗住讜专 诪砖讜诐 诇讱 诇讱 讗诪专讬谉 谞讝讬专讗 住讞讜专 住讞讜专 诇讻专诪讗 诇讗 转拽专讘 {诪砖诇讬 诇-讟讜} 诇注诇讜拽讛 砖转讬 讘谞讜转 讛讘 讛讘 诪讗讬 讛讘 讛讘 讗诪专 诪专 注讜拽讘讗 [拽讜诇] 砖转讬 讘谞讜转 砖爪讜注拽讜转 诪讙讬讛谞诐 讜讗讜诪专讜转 讘注讜讛''讝 讛讘讗 讛讘讗 讜诪讗谉 谞讬谞讛讜 诪讬谞讜转 讜讛专砖讜转 讗讬讻讗 讚讗诪专讬 讗诪专 专讘 讞住讚讗 讗诪专 诪专 注讜拽讘讗 拽讜诇 讙讬讛谞诐 爪讜注拽转 讜讗讜诪专转 讛讘讬讗讜 诇讬 砖转讬 讘谞讜转 砖爪讜注拽讜转 讜讗讜诪专讜转 讘注讜诇诐 讛讝讛 讛讘讗 讛讘讗 {诪砖诇讬 讘-讬讟} 讻诇 讘讗讬讛 诇讗 讬砖讜讘讜谉 讜诇讗 讬砖讬讙讜 讗讜专讞讜转 讞讬讬诐 讜讻讬 诪讗讞专 砖诇讗 砖讘讜 讛讬讻谉 讬砖讬讙讜 讛''拽 讜讗诐 讬砖讜讘讜 诇讗 讬砖讬讙讜 讗讜专讞讜转 讞讬讬诐 诇诪讬诪专讗 讚讻诇 讛驻讜专砖 诪诪讬谞讜转 诪讬讬转 讜讛讗 讛讛讬讗 讚讗转讗讬 诇拽诪讬讛 讚专讘 讞住讚讗 讜讗诪专讛 诇讬讛 拽诇讛 砖讘拽诇讜转 注砖转讛 讘谞讛 讛拽讟谉 诪讘谞讛 讛讙讚讜诇 讜讗诪专 诇讛 专讘 讞住讚讗 讟专讞讜 诇讛 讘讝讜讜讚转讗 讜诇讗 诪转讛 诪讚拽讗诪专讛 拽诇讛 砖讘拽诇讜转 注砖转讛 诪讻诇诇 讚诪讬谞讜转 [谞诪讬] 讛讜讬讗 讘讛 讛讛讜讗 讚诇讗 讛讚专讗 讘讛 砖驻讬专 讜诪砖''讛 诇讗 诪转讛 讗讬讻讗 讚讗诪专讬 诪诪讬谞讜转 讗讬谉 诪注讘讬专讛 诇讗 讜讛讗 讛讛讬讗 讚讗转讗讬 拽诪讬讛 讚专讘 讞住讚讗 讜讗''诇 [专''讞 讝讜讬讚讜 诇讛 讝讜讜讚转讗] 讜诪转讛 诪讚拽讗诪专讛 拽诇讛 砖讘拽诇讜转 诪讻诇诇 讚诪讬谞讜转 谞诪讬 讛讜讬讗 讘讛 讜诪注讘讬专讛 诇讗 讜讛转谞讬讗 讗诪专讜 注诇讬讜 注诇 专''讗 讘谉 讚讜专讚讬讗 砖诇讗 讛谞讬讞 讝讜谞讛 讗讞转 讘注讜诇诐 砖诇讗 讘讗 注诇讬讛 驻注诐 讗讞转 砖诪注 砖讬砖 讝讜谞讛 讗讞转 讘讻专讻讬 讛讬诐 讜讛讬转讛 谞讜讟诇转 讻讬住 讚讬谞专讬谉 讘砖讻专讛 谞讟诇 讻讬住 讚讬谞专讬谉 讜讛诇讱 讜注讘专 注诇讬讛 砖讘注讛 谞讛专讜转 讘砖注转 讛专讙诇 讚讘专 讛驻讬讞讛 讗诪专讛 讻砖诐 砖讛驻讬讞讛 讝讜 讗讬谞讛 讞讜讝专转 诇诪拽讜诪讛 讻讱 讗诇注讝专 讘谉 讚讜专讚讬讗 讗讬谉 诪拽讘诇讬谉 讗讜转讜 讘转砖讜讘讛 讛诇讱 讜讬砖讘 讘讬谉 砖谞讬 讛专讬诐 讜讙讘注讜转 讗诪专 讛专讬诐 讜讙讘注讜转 讘拽砖讜 注诇讬 专讞诪讬诐 讗诪专讜 诇讜 注讚 砖讗谞讜 诪讘拽砖讬诐 注诇讬讱 谞讘拽砖 注诇 注爪诪谞讜 砖谞讗诪专 {讬砖注讬讛 谞讚-讬} 讻讬 讛讛专讬诐 讬诪讜砖讜 讜讛讙讘注讜转 转诪讜讟讬谞讛 讗诪专 砖诪讬诐 讜讗专抓 讘拽砖讜 注诇讬 专讞诪讬诐 讗诪专讜 注讚 砖讗谞讜 诪讘拽砖讬诐 注诇讬讱 谞讘拽砖 注诇 注爪诪谞讜 砖谞讗诪专 {讬砖注讬讛 谞讗-讜} 讻讬 砖诪讬诐 讻注砖谉 谞诪诇讞讜 讜讛讗专抓 讻讘讙讚 转讘诇讛 讗诪专 讞诪讛 讜诇讘谞讛 讘拽砖讜 注诇讬 专讞诪讬诐 讗诪专讜 诇讜 注讚 砖讗谞讜 诪讘拽砖讬诐 注诇讬讱 谞讘拽砖 注诇 注爪诪谞讜 砖谞讗诪专 {讬砖注讬讛 讻讚-讻讙} 讜讞驻专讛 讛诇讘谞讛 讜讘讜砖讛 讛讞诪讛 讗诪专 讻讜讻讘讬诐 讜诪讝诇讜转 讘拽砖讜 注诇讬 专讞诪讬诐 讗诪专讜 诇讜 注讚 砖讗谞讜 诪讘拽砖讬诐 注诇讬讱 谞讘拽砖 注诇 注爪诪谞讜 砖谞讗诪专 {讬砖注讬讛 诇讚-讚} 讜谞诪拽讜 讻诇 爪讘讗 讛砖诪讬诐 讗诪专 讗讬谉 讛讚讘专 转诇讜讬 讗诇讗 讘讬 讛谞讬讞 专讗砖讜 讘讬谉 讘专讻讬讜 讜讙注讛 讘讘讻讬讛 注讚 砖讬爪转讛 谞砖诪转讜 讬爪转讛 讘转 拽讜诇 讜讗诪专讛 专''讗 讘谉 讚讜专讚讬讗 诪讝讜诪谉 诇讞讬讬 讛注讜诇诐 讛讘讗 [讜讛讗 讛讻讗 讘注讘讬专讛 讛讜讛 讜诪讬转] 讛转诐 谞诪讬 讻讬讜谉 讚讗讘讬拽 讘讛 讟讜讘讗 讻诪讬谞讜转 讚诪讬讗 讘讻讛 专讘讬 讜讗诪专 讬砖 拽讜谞讛 注讜诇诪讜 讘讻诪讛 砖谞讬诐 讜讬砖 拽讜谞讛 注讜诇诪讜 讘砖注讛 讗讞转 讜讗诪专 专讘讬 诇讗 讚讬讬谉 诇讘注诇讬 转砖讜讘讛 砖诪拽讘诇讬谉 讗讜转谉 讗诇讗 砖拽讜专讬谉 讗讜转谉 专讘讬 专' 讞谞讬谞讗 讜专' 讬讜谞转谉 讛讜讜 拽讗讝诇讬 讘讗讜专讞讗 诪讟讜 诇讛谞讛讜 转专讬 砖讘讬诇讬 讞讚 驻爪讬 讗驻讬转讞讗 讚注讘讜讚转 讻讜讻讘讬诐 讜讞讚 驻爪讬 讗驻讬转讞讗 讚讘讬 讝讜谞讜转 讗诪专 诇讬讛 讞讚 诇讞讘专讬讛 谞讬讝讬诇 讗驻讬转讞讗 讚注讘讜讚转 讻讜讻讘讬诐 

专砖"讬



 讜讛谞讗讱. 讬砖专 [讛讚讘专] 讘注讬谞讬讱: 诇讻讛谉 讙讚讜诇. 砖驻讬专砖 诪讘讬转讜 诇驻谞讬 讬讜诐 讛讻驻讜专讬诐 诇诇砖讻转 驻专讛讚专讬谉 讜砖诐 讛讬讜 诪转拽谞讬诐 诇讜 讻诇 爪专讻讬讜: 讜讛专砖讜转. 砖讜诇讟谞讜转 砖谞讜转谞讬谉 注讬谞讬讛谉 讘讘注诇讬 诪诪讜谉 诇讛专讙谉 讜诇讬讟讜诇 诪诪讜谞谉: 讜专讘谞谉. 讚诇讬转 诇讛讜 讛讗讬 讚讘专 诪讬谞讜转 讚讬注拽讘: 诇讘住讜祝. 讛讬讗 谞讘讝讬转 讘注讬谞讬 讻诇 讜砖讜讻专转谉 讜讛讻讬 诪砖诪注 诪讗转谞谉 讝讜谞讛 拽讘爪讛 拽讘爪讛 诪讗转谞谉 讛讝讜谞讛 讜讘讗转谞谉 讝讜谞讛 讬砖讜讘 诇讛讬谞转谉: 讜驻诇讬讙讗 讚专讘讬 驻讚转. 讛谞讬 讗专讘注 讗诪讜转 讚专讘 讞住讚讗: 讗讘讬 讬讚讬讬讛讜. 讘讝专讜注讜转讬讛谉: 讗讘讬 讞讚讬讬讛讜. 讞讝讛 讚专讱 讘谞讬 讗讚诐 讻砖讬讜爪讗讬谉 诪讘讬转 讛讻谞住转 诪讬讚 讛讜讗 谞讜砖拽 诇讗讘讬讜 讜诇讗诪讜 讜诇讙讚讜诇 诪诪谞讜 讘讗专讻讜讘讛 讗讜 讘驻住 讬讚讬讜 [诪砖讜诐 讻讘讜讚]: 砖爪讜注拽讜转 诪讙讬讛谞诐. 注诇 专讜讘 讬讬住讜专讬 讙讬讛谞诐: 诪讬谞讜转. 爪讜注拽转 讛讘讗 转拽专讜讘转 诇注讘讜讚转 讻讜讻讘讬诐: 专砖讜转. 爪讜注拽转 讛讘讗 诪诪讜谉 讜讚讜专讜谞讜转 讜讗专谞讜谞讗 讜诪住 诇诪诇讱: 诇讗 讬砖讜讘讜谉. 讻诇 讛诪砖转诪讚讬诐 诇注讘讜讚转 讻讜讻讘讬诐 讗讞专 砖谞讗讘拽讜 讘诪讬谞讜转 讗讬谞诐 砖讘讬谉 讜讗诐 砖讘讬谉 诪诪讛专讬谉 诇诪讜转 诪转讜讱 爪专讛 讜讻驻讬讬转 讬爪专诐 讜讝讜 讙讝讬专转 诪诇讱 注诇讬讛诐 诇诪讜转: 拽诇讛 砖讘拽诇讜转. 注讘讬专讛 拽诇讛 砖讘讬讚讛 讝讜 讛讬讗 砖注砖转讛 讘谞讛 拽讟谉 诪讘谞讛 [讙讚讜诇 讘谞讛] 讛讙讚讜诇 讘讗 注诇讬讛 讜讛讜诇讬讚讛 诪诪谞讜 讘谞讛 讛拽讟谉 讜讘讗讛 诇拽讘诇 讚讬谉 讜诇砖讜讘 讘转砖讜讘讛: 讘讝讜讜讚转讗. 转讻专讬讻讬谉 爪讬讚讛 诇讚专讱 (讘专讗砖讬转 诪讘) 诪转专讙诪讬谞谉 讝讜讜讚讬谉 诇讗讜专讞讗 讜转讻专讬讻讬谉 讛谉 爪讬讚讛 诇讚专讱 诪转讬诐: 讛''讙 诪讚拽讗诪专讛 拽诇讛 砖讘拽诇讜转. 讜诇讗 诪转讛 讗转拽驻转讗 讛讬讗 讜讗讬讻讗 讚诪讜转讘讬 讛讻讬 讗诪讬谞讜转 讗讬谉 诪注讘讬专讛 诇讗 讜讛讗 讛讛讬讗 讚讗转讬讗 讻讜' 讜诪转讛 讜诪砖谞讬谞谉 诪讚拽讗诪专讛 拽诇讛 砖讘拽诇讜转 诪讻诇诇 讚诪讬谞讜转 谞诪讬 讛讜讛 讘讛 讜诪砖讜诐 讛讻讬 诪转讛: 讛专讙诇 讚讘专. 转砖诪讬砖. 讛专讙诇 讛转讞诇讛 讻诪讜 (讗讘讜转 驻''讙 诪讬''讙) 诪专讙讬诇讬谉 讗转 讛讗讚诐 诇注专讜讛 诪诪砖讬讻讬谉 [讜讛讬讬谞讜 讛转讞诇讛]: 讛驻讬讞讛. 专讜讞: 驻爪讬 讗驻讬转讞讗 讚注讘讜讚转 讻讜讻讘讬诐. 驻转讜讞 诇驻转讞 注讘讜讚转 讻讜讻讘讬诐 讻诪讜 (转讛诇讬诐 讻讘) 驻爪讜 注诇讬 驻讬讛诐: 

转讜住驻讜转



 讜讬注拽讘 讗讬砖 讻驻专 住讻谞讬讗 砖诪讜. 爪''诇 讚讗讬谉 讝讛 讬注拽讘 诪讬谞讗讛 讚驻专拽 讗讬谉 诪注诪讬讚讬谉 (诇拽诪谉 讚祝 讻讞.) 讚专诪讗 住诪讗 诇专讘讬 讗讘讛讜 讚讜讚讗讬 讗讜转讜 讬注拽讘 诇讗 讛讗专讬讱 讬诪讬诐 讻''讻 讗诇讗. 谞专讗讛 讚讛讛讜讗 砖讘讗 诇专驻讗讜转 讗转 讘谉 讚诪讗 (诇拽诪谉 讻讝:) 讗讘诇 讬注拽讘 诪讬谞讗讛 讚专讘讬 讗讘讛讜 讬讻讜诇 诇讛讬讜转 砖讛讜讗 讗讜转讜 讚驻专拽 讻讬住讜讬 讛讚诐 (讞讜诇讬谉 讚祝 驻讚.) 讙讘讬 专讘讗: 诪讛讜 诇注砖讜转 讘讬转 讛讻住讗 诇讻''讙. 谞专讗讛 讚诇讗讜 诪讚讗讜专讬讬转讗 拽讗 讘注讬 讚驻砖讬讟讗 讚砖专讬 讚讛讗 讗驻讬诇讜 专讬拽讜注讬诐 讚讘讬转 拽讚砖讬 讛拽讚砖讬诐 讛讜讛 砖专讬 讗讬 诇讗讜 专讬讘讜讬讗 讚拽专讗 讘驻专拽 讻诇 讛爪诇诪讬诐 (诇拽诪谉 讚祝 诪讜:) 讗讘诇 诪讬讚讬 讚讛专 讛讘讬转 驻砖讬讟讗 讚砖专讬 讚讛讗 讗驻讬' 驻专讛 讗讬诪注讬讟讗 驻专拽 讻诇 讛爪诇诪讬诐 诪拽专讗 讚讘讬转 讛' 驻专讟 诇驻专讛 砖讗讬谞讛 讘讗讛 诇讘讬转: 讛专讞拽 诪注诇讬讛 讚专讻讱 讝讜 诪讬谞讜转. 讜讛讗 讚讗诪专讬' 讘驻专拽 讻诇 讻转讘讬 (砖讘转 讚祝 拽讟讝.) 讚讻诪讛 讗诪讜专讗讬 讛讜讜 讗讝诇讬 诇讘讬 讗讘讬讚谉 讝讛讜 诇讛转讜讜讻讞 注诪诐 讜诇讗 讛讬讛 诪拽讜诐 诪讬谞讜转 诪诪砖 讗诇讗 诪拽讜诐 讜讬讻讜讞 讜诪转拽讘爪讬诐 砖诐 讞讻诪讬 注讜讘讚讬 讻讜讻讘讬诐 讜谞讜砖讗讬谉 讜谞讜转谞讬诐 讘讚讬谞讬诐 讜诪讗谉 讚诇讗 讛讜讛 讗讝讬诇 讛讬讬谞讜 诪讬专讗讛 砖诇讗 讬讛专讙讜诐 讜讻谉 诪砖诪注 讚讗诪专 专讘 谞讞诪谉 讗谞讗 诪讬谞讬讬讛讜 讜诪住转驻讬谞讗 诪讬谞讬讬讛讜 讜讚诇讗 讻驻''讛 砖驻讬专砖 讘住诪讜讱 砖讛讜讗 诪拽讜诐 注讘讜讚转 讻讜讻讘讬诐: 讜驻诇讬讙讗 讚专讘讬 驻讚转. 讜讗''转 讜诪讗讬 驻诇讬讙讗 讚诇诪讗 诇注讜诇诐 讗诪专讜 专讘 讞住讚讗 讜专' 驻讚转 砖诪谉 讛转讜专讛 讗讬谞讜 讗住讜专 讗诇讗 拽专讬讘讛 砖诇 讙诇讜讬 注专讬讜转 讗讘诇 诪讙讝讬专转 讞讻诪讬诐 爪专讬讱 诇讛专讞讬拽 讚' 讗诪讜转 讜讛''谞 拽砖讬讗 驻''拽 讚砖讘转 (讚祝 讬讙.) 注诇 讛讛讬讗 讚讗诪专 讜讗转 讗砖转 专注讛讜 诇讗 讟诪讗 讜讗诇 讗砖讛 谞讚讛 诇讗 拽专讘 诪讛 讗砖转 专注讛讜 讛讜讗 讘讘讙讚讜 讜讛讬讗 讘讘讙讚讛 讗住讜专 讗祝 谞讚讛 讻谉 讜注诇讛 拽讗诪专 讜驻诇讬讙讗 讚专' 驻讚转 讚讗''专 驻讚转 诇讗 讗住专讛 转讜专讛 讗诇讗 拽专讬讘讛 砖诇 讙诇讜讬 注专讬讜转 讘诇讘讚 讜诪讗讬 拽讗诪专 讜讻讬 讘讗 专' 驻讚转 诇讜诪专 讚讗砖转讜 谞讚讛 讛讜讗 讘讘讙讚讜 讜讛讬讗 讘讘讙讚讛 砖专讬 讜讛诇讗 砖谞讬谞讜 讘诪砖谞讛 (砖诐 讚祝 讬讗.) 诇讗 讬讗讻诇 讛讝讘 注诐 讛讝讘讛 诪驻谞讬 讛专讙诇 注讘讬专讛 诇讻讱 谞专讗讛 诇专''讬 讚讛''拽 讛讻讗 讜讛转诐 讚诪讛 砖讗谞讜 讚讜专砖讬诐 诪诇砖讜谉 拽专讬讘讛 讛讻讗 讗专讘注 讗诪讜转 讜讛转诐 讛讜讗 讘讘讙讚讜 讻讜' 驻诇讬讙讗 讚专' 驻讚转 讚诇专' 驻讚转 讗讬谉 诇砖讜谉 拽专讬讘讛 讘讬谉 讘讚讘专讬 转讜专讛 讘讬谉 讘讚讘专讬 拽讘诇讛 讗诇讗 讙诇讜讬 注专讬讜转 诪诪砖 讜讗驻讬诇讜 讗住诪讻转讗 诇注砖讜转 讛专讞拽讛 讚' 讗诪讜转 讗讬谉 诇诇诪讜讚 诪诪谞讛: 讜驻诇讬讙讗 讚讬讚讬讛 讗讚讬讚讬讛. 讜诪讛 砖讛讬讛 诪讬拽诇 诇注爪诪讜 讛讬讬谞讜 诪砖讜诐 讚讚诪讬讬谉 注诇讬讛 讻讬 讻砖讜专讗 讻讚讗诪专讬' 讘专讬砖 驻''讘 讚讻转讜讘讜转 (讚祝 讬讝.): 诇注诇讜拽讛. 诇驻讬 讛驻砖讟 讛讬讬谞讜 讙讬讛谞诐 讜讻谉 讬住讚 讛驻讬讬讟 讘讝讜诇转 砖诇 讞谞讜讻讛 讬拽讚讜 讘讛讘讛讘讬 注诇拽 讜专''转 讛拽砖讛 讚讘驻''讘 讚注讬专讜讘讬谉 (讚祝 讬讟. 讜砖诐 讚''讛 讜讛讗讬讻讗) 讚讞砖讬讘 砖诪讜转 讙讬讛谞诐 诇讗 拽讞砖讬讘 讛讗讬 诇讻讱 谞专讗讛 诇讜 讚砖诐 讞讻诐 讛讜讗 讻诪讜 (诪砖诇讬 诇) 诇讗讬转讬讗诇 (讜砖诐 诇讗) 诇诪讜讗诇 讗讘诇 讗讬谉 诇讜诪专 砖讛讜讗 诪砖诪讜转 砖诇诪讛 讻诪讜 讗讙讜专 讜拽讛诇转 讚讘诪讚专砖 砖诇 讙' 讚讘专讬诐 拽讞砖讬讘 讗讬转讬讗诇 讘砖诪讜转 砖诇诪讛 讜诇讗 拽讞砖讬讘 讛讗讬 讘讛讚讬讬讛讜: 注讚 砖讗谞讜 诪讘拽砖讬诐 注诇讬讱 专讞诪讬诐. 诇讗 讛砖讬讘讜 诇讜 讻讱 讗诇讗 讛讬讛 讗讜诪专 讘诇讘讜 砖讻讱 讬讜讻诇讜 诇讛砖讬讘 讗''谞 砖专 砖诇 讛专讬诐 讛讬讛 诪砖讬讘 讻谉: 

专讘讬谞讜 讞谞谞讗诇

诪诪拽讜诐 讟谞讜驻转 讘讗讜 讜诇诪拽讜诐 讟谞讜驻转 讞讝专讜 讻讚讻转讬讘 诪讗转谞谉 讝讜谞讛 拽讘爪讛 讜注讚 讗转谞谉 讝讜谞讛 讬砖讜讘讜 讜讛讜讚讛 诇讜 注诇 讚讘专 讝讛 讘砖讘讬诇 砖谞转讬讬砖专 讘注讬谞讬讜 讜谞讛谞讛 诪诪谞讜 讜谞转驻砖 注诇 讝讛 讜讗诪专 注讘专转讬 注诇 诪讛 砖讻转讜讘 讛专讞拽 诪注诇讬讛 讚专讻讱 讝讜 讛诪讬谞讜转 讜讛专砖讜转 讜讗诇 转拽专讘 讗诇 驻转讞 讘讬转讛 讝讜 讝讜谞讛 讜讻诪讛 爪专讬讱 诇讛转专讞拽 诪驻转讞 讝讜谞讛 讚' 讗诪讜转:



专' 驻讚转 讛讜讛 讗诪专 诇讗 讗住专讛 转讜专讛 讗诇讗 讙讬诇讜讬 注专讬讜转 讘诇讘讚 砖谞讗' 讗讬砖 讗讬砖 讗诇 讻诇 砖讗专 讘砖专讜 诇讗 转拽专讘讜 诇讙诇讜转 注专讜讛:



注讜诇讗 讛讜讛 诪谞砖拽 诇讗讞讜讜转讬讛 讗讘讬 讬讚讬讛讜. 讜驻诇讬讙讗 讚讬讚讬讛 讗讚讬讚讬讛 讚讛讗 讛讜讗 讚讗诪专 讗驻讬' 砖讜诐 拽专讬讘讛 讘注讜诇诐 讗住讜专 诪砖讜诐 诇讱 诇讱 讗诪专讬谉 谞讝讬专讗 住讞讜专 住讞讜专 诇讻专诪讗 诇讗 转拽专讘:



诇注诇讜拽讛 砖转讬 讘谞讜转 讝讜 讛诪讬谞讜转 讜讛专砖讜转 讻诇 讘讗讬讛 诇讗 讬砖讜讘讜谉 讻诇 讘讗讬 讘诪讬谞讜转 诇讗 讬砖讜讘讜谉 讜讗诐 讬砖讜讘讜 诇讗 讬砖讬讙讜 讗讜专讞讜转 讞讬讬诐:



诇诪讬诪专讗 讚讻诇 讚讛讚专 诪诪讬谞讜转 诪讬讬转 讜讗住讬拽' 讛谞讬 诪讬诇讬 诪诪讬谞讜转 讗讘诇 注讜讘专讬 注讘讬专讛 讻讙讜谉 讛讛讬讗 讚讗转讗讬 拽诪讬讛 讚专讘 讞住讚讗 讜讗诪专讛 诇讬讛 讘谞讛 拽讟谉 诪讘谞讛 讙讚讜诇 讻诇讜诪专 讘讗 注诇讬讛 讘谞讛 讛讙讚讜诇 讜谞转注讘专讛 诪诪谞讜 讜讬诇讚讛 讘谞讛 拽讟谉 讜讻讬讜爪讗 讘讛 注讜讘专讬 注讘讬专讛 讗诐 讬砖讜讘讜 砖讬讞讬讜:



诇诪讬诪专讗 讚讛讞讜讝专 诪谉 讛注讘讬专讜转 讬讞讬讛 讜讛专讬 讗诇注讝专 讘谉 讚讜专讚讬讗 砖诇讗 讛谞讬讞 讝讜谞讛 讘注讜诇诐 讻讜' 讘砖注转 讛专讙诇 讚讘专 砖诪注 讛讜讜 讗讜诪专讬谉 讗诇注讝专 讗讬谞讜 诪转拽讘诇 讘转砖讜讘讛 讻讜' 讜讛讬讛 谞讜砖讗 讜谞讜转谉 讘讚注转讜 讗诐 讗转讞谞谉 诇砖诪讬诐 砖讬讘拽砖讜 注诇讬 专讞诪讬诐 讛诐 爪专讬讻讬谉 砖讬讘拽砖讜 讗讞专讬诐 专讞诪讬诐 注诇讬讛诐 砖讻转讜讘 讻讱 讜讻讱 讜讻谉 讻讜诇诐 注讚 讗讬谉 讛讚讘专 转诇讜讬 讗诇讗 讘转砖讜讘讛 诪讬讚 讞讝专 讘转砖讜讘讛 讜讛谞讬讞 专讗砖讜 讘讬谉 讘专讻讬讜 讜讙注讛 讘讘讻讬讛 注讚 砖讬爪转讛 谞砖诪转讜 讬爪转讛 讘转 拽讜诇 讜讗诪专讛 专' 讗诇注讝专 讘谉 讚讜专讚讬讗 诪讝讜诪谉 诇讞讬讬 讛注讜诇诐 讛讘讗 讘讻讛 专讘讬 讜讗诪专 讬砖 拽讜谞讛 注讜诇诪讜 讘砖注讛 讗讞转 讻讙讜谉 讝讛 讜诇讗 讚讬讜 砖谞诪讞诇讜 注讜谞讜转讬讜 讗诇讗 砖拽专讗讜讛讜 专讘讬 诪谉 讛砖诪讬诐. 讜讛讗 讗诇注讝专 讝讛 讘注讘讬专讛 讛讜讛 讚讘讬拽 讜讻讬讜谉 讚讛讚专 讘讬讛 诪讬转.



讜驻专拽讬' 讛转诐 讻讬讜谉 讚讛讜讛 讗讚讬拽 讘注讘讬专讛 讟讜讘讗 讻讬 诪讬谞讜转 讚诪讬:





讛诪讗讬专讬

讗转谞谉 讝讜谞讛 讗住讜专 诇注砖讜转 诪诪谞讜 讚讘专 讗祝 诇讘讚拽 讛讘讬转 讗诐 谞转谉 诇讛 讝讛讘 讘讗转谞谞讛 讗住讜专 诇注砖讜转 诪诪谞讜 专拽讜注讬 驻讞讬诐 讘讻诇 讛注讝专讛 讜诇讗 住讜祝 讚讘专 诪讛 砖讛讜讗 讘讗 诇谞讜讬讬 讛讘讬转 讗诇讗 讗祝 讚讘专讬诐 讛爪谞讜注讬诐 讻讙讜谉 讘讬转 讛讻住讗 诇讻讛谉 讙讚讜诇 讘诇砖讻转 驻诇讛讚专讬谉 讘讗讜转诐 砖讘注转 讬诪讬诐 砖讛讬讛 驻讜专砖 诇砖诐 诪讘讬转讜 拽讜讚诐 讬讜诐 讛讻驻讜专讬诐 讗住讜专 讜讚讜拽讗 讘讙讜祝 讛讗转谞谉 讛讗 讗诐 谞诪讻专 讛讗转谞谉 讚诪讬讜 诪讜转专讬诐 诇讻诇 讚讘专 讻诪讜 砖讬转讘讗专 讘诪拽讜诪讜:



讗注"驻 砖讘讗讬住讜专 拽专讬讘讛 驻专砖讛 转讜专讛 诇讗 转拽专讘讜 诇讙诇讜转 注专讜讛 砖讛讚讘专 诪讜讻讬讞 注诇 拽专讬讘讛 砖诇讗 讘讻讜谞转 讙诇讜讬 注专讜讛 砖诪讜转专转 诪"诪 爪专讬讱 讗讚诐 诇讛讝讛专 注诇 讻诇 拽专讬讘讛 砖讘注讜诇诐 诇讱 诇讱 讗诪专讬谞谉 诇谞讝讬专讗 住讞讜专 住讞讜专 诇讻专诪讗 诇讗 转拽专讘:



诇注讜诇诐 讗诇 讬转讬讗砖 讗讚诐 诪谉 讛转砖讜讘讛 讗驻讬诇讜 谞转讬砖谉 讘注讘专讛 讜谞讝讚拽谉 讘注讜谞讜转 讻诇 砖讛讜讗 诪驻诇讬讙 讘转砖讜讘讛 讜诪转 诪转讜讻讛 拽讜谞讛 注讜诇诪讜 讜注诇 讻讬讜爪讗 讘讜 讗诪专讜 转砖讘 讗谞讜砖 注讚 讚讻讗 注讚 讚讻讚讜讻讛 砖诇 谞驻砖 讜讛讜讗 砖讗诪专讜 讘讻讗谉 讬砖 拽讜谞讛 注讜诇诪讜 讘砖注讛 讗讞转:





诪讛专砖"讗 - 讞讬讚讜砖讬 讛诇讻讜转

讘讚"讛 讜驻诇讬讙讗 讚讬讚讬讛 讗讚讬讚讬讛 讜诪讛 砖讛讬讛 诪讬拽诇 诇注爪诪讜 讻讜' 注讻"诇 讜讛住驻专 诇讗 讞砖 诇驻专砖 讻讜' 诇砖讜谉 讛转讜住' 驻"拽 讚砖讘转 注"砖 讜拽"诇:





诪讛专砖"讗 - 讞讬讚讜砖讬 讗讙讚讜转

讝讜 讛讬讗 诪讬谞讜转 讻讜'. 讛讝讛讬专 讛讻转讜讘 诇讛专讞讬拽 讻讚讬 砖诇讗 讬讛谞讛 讜讬诪砖讱 讗讞专讬讛 讻讚拽讗诪专 讜讛谞讗谞讬 讛讚讘专 讜注讬"讝 谞转驻住转讬 诇诪讬谞讜转 讜注讘专转讬 讻讜' 讚讻砖砖讗诇 诪诪谞讜 讜诇讗 讛砖讬讘 诇讜 讻诇讜诐 讛讬"诇 诇讛专讞讬拽 讜诇讗 讛"诇 诇讬砖诪注 诪诪谞讜 转砖讜讘转讜 讜拽"诇:


讛讻讬 拽讗诪专 讜讗诐 讬砖讜讘讜谉 诇讗 讬砖讬讙讜 讜讻讜'. 讜讚拽讗诪专 讘拽专讗 讻诇 讘讗讬讛 诇讗 讬砖讜讘讜谉 讛讬讬谞讜 讚诇讗 讬砖讜讘讜谉 讘拽诇 讚拽砖讛 诇驻专讜砖 诪诪讬谞讜转 讜讻驻专砖"讬 讘住驻专 诪砖诇讬 诪砖讗"讻 讘砖讗专 注讘讬专讜转 讚讗讬谞讜 拽砖讛 讻"讻 诇驻专讜砖 讜注谞讬谉 讜讗诐 讬砖讜讘讜谉 诇讗 讬砖讬讙讜 讜讙讜' 驻专砖"讬 讜讝讜 讙讝讬专转 诪诇讱 注诇讬讛诐 讻讜' 注讻"诇 讜讬砖 诇驻专砖 讚专讞诪讬 砖诪讬讗 讛讜讗 讗讞专 砖讞讝专 砖驻讬专 讘诇讘 砖诇诐 讻讚诪住讬拽 讜驻谉 讬讞讝讜专 诇住讜专讜 讞"讜 讗诐 诇讗 讬诪讜转 讻讬 拽专讜讘 诇讗讚诐 诇诪砖讜讱 讗讞专 讛诪讬谞讜转 讜诇讞讝讜专 诇住讜专讜 讞"讜 讜诪讛讗讬 讟注诪讗 诪住讬拽 谞诪讬 讘注讘讬专讛 讘讗讘讬拽 讘讛 讟讜讘讗 讻诪讬谞讜转 讚诪讬讗 讚拽专讜讘 诇讜 讙诐 讻谉 诇讞讝讜专 诇住讜专讜 讜拽"诇:


诇诪讬诪专讗 讚讻诇 讛驻讜专砖 讻讜'. 讬砖 诇讚拽讚拽 诇诪讗讬 讚住"讚 讚诇讗 诪讬讬转 讗诪讗讬 诇讗 转拽砖讬 诇讬讛 讘讙讜驻讬讛 讚讛讗讬 注讜讘讚讗 诪讗讬 拽讗诪专 专讘 讞住讚讗 讟专讞讜 诇讛 讘讝讜讜讚转讗 讜讬"诇 讚专讘 讞住讚讗 讜讚讗讬 谞诪讬 讗讛讗讬 拽专讗 拽住诪讬讱 讜诇讛讻讬 驻专讬讱 讗拽专讗 讜拽"诇:


讛专讬诐 讜讙讘注讜转 讘拽砖讜 讜讻讜'. 砖讛讬讛 诪爪讟注专 砖讬诪讜转 注"讬 转砖讜讘讛 讝讜 讜注"讻 讗诪专 砖讬讘拽砖讜 注诇讬讜 专讞诪讬诐 砖诇讗 讬驻住讚 讜讬讛讬讛 拽讬讬诐 讻诪讜转诐 讘注讜诇诐 讛讝讛 讜讛砖讬讘讜 诇讜 砖诇讗 讬讛讬讛 讞讜砖砖 讜讚讜讗讙 注诇 讛驻住讚讜 讘注讜诇诐 讛讝讛 讻讬 讛注讜诇诐 讻讜诇讜 讘讻诇诇 讛讜讗 注讜诇诐 讛讛讜讬讛 讜讛驻住讚 讻讬 讛讛专讬诐 讬诪讜砖讜 讜讙讜' 讜拽"诇:


[讗诇讗 砖拽讜专讬谉 讗讜转讜 专讘讬 讻讜'. 讛讬讬谞讜 讛讘"拽 砖讗诪专讛 专讘讬 讗诇讬注讝专 讻讜' 讜拽"诇]:


讘转讜住' 讘讚"讛 讜驻诇讬讙讗 讚专' 驻讚转 讜讗诐 转讗诪专 讻讜' 讚诇专' 驻讚转 讗讬谉 诇砖讜谉 拽专讬讘讛 讘讬谉 讘讚讘专讬 转讜专讛 讻讜' 注讻"诇 讜诇讗 谞讬讞讗 诇讛讜 诇诪讬诪专 讘驻砖讬讟讜转 讚专讘 讞住讚讗 讗住专 诪谉 讛转讜专讛 讚讚"转 诪讚讘专讬 拽讘诇讛 诇讗 讬诇驻讬谞谉 讻讚讗诪专讬谞谉 讘专讬砖 讘"拽 讜注讜讚 讚讛讻讬 诪砖诪注 讚诪讗谉 讚讗讜住专 讗讬谞讜 讗诇讗 诪讚专讘谞谉 讻讚拽讗诪专 注讜诇讗 拽专讬讘讛 讘注诇诪讗 讗住讜专 诪砖讜诐 诇讱 诇讱 讻讜' 讜讚讜"拽:


讘讚"讛 讜驻诇讬讙讗 讚讬讚讬讛 讗讚讬讚讬讛 讜诪讛 砖讛讬讛 诪讬拽诇 诇注爪诪讜 讻讜' 注讻"诇. 讜专"诇 讚转诇诪讜讚讗 讚砖诪注转讬谉 拽讬爪专 讘诪拽讜诐 砖讛"诇 诇讛讗专讬讱 讚诪讟注诐 讝讛 砖讛讬讛 诪讬拽诇 诇注爪诪讜 讻讜' 诇"驻 讚讬讚讬讛 讗讚讬讚讬讛 讜拽"诇:





专砖"砖

专砖"讬 讚"讛 诇讘住讜祝. 拽讘爪讛 诪诪讜谉 讻讝讜谞讛 讜讘讗转谞谉 讻讜'. 讻"讛 讘注"讬:





讛讙讛讜转 讬注讘"抓

讙诪' 讜诪爪讗转讬 讗' 诪转诇诪讬讚讬 讻讜'. 谞"讘 讻讗谉 诪砖诪注 砖讗"讗 讛讬讛 拽专讜讘 诇讞讜专讘谉 讘讝诪谉 专"讗 讜专"注 讜讻"诪 注讜讚 诇拽诪谉 驻"讘 (讻"讝 讘') [讜注诪"砖 砖诐] 讜讘讘转专讗 [讚住讜讟讛 讚祝 诪"讝 讜住谞讛讚专讬谉 拽讝 讘'] 讗讬转讗 砖讛讬讛 转诇诪讬讚讜 砖诇 专讬讘"驻 讜爪"诇 转专讬 讛讜讜:


砖诐 诪谞砖拽 诇讛讜 诇讗讞转讬讛. 谞"讘 砖讛讬讜 诪讙讚诇讜转 讗讜转讜:


砖诐 诇诪讬诪专讗 讚讻诇 讛驻讜专砖 讻讜'. 谞"讘 讜讗讬 拽砖讬讗 诪诪谞砖讛 讚讞讬 讟讜讘讗 讘转专 讚注讘讚 转砖讜讘讛. 讬"诇 讚讘讛讗 驻诇讬讙讬 转"拽 讜专"讬 专"驻 讞诇拽. 转"拽 住讘专 诪讚讞讬讬 讻讜诇讗 讛讗讬 诇讗 讛讚专 讘讬讛 砖驻讬专. 讜诪专 住讘专 诪讞讬讬 讞讬讬:


砖诐 砖诇讗 讛谞讬讞 讝讜谞讛 讗' 讘注讜诇诐. 谞"讘 砖讬讚注:


砖诐 讗诪专讛 讻讜'. 谞"讘 诇讘讜讚拽讜 讗诐 讬讛讗 讚讘拽 讘讗讛讘转讛:


转讚"讛 讜讬注拽讘. 诇讗 讛讗专讬讱 讬诪讬诐 讻"讻. 谞"讘 讚诇讗 讬讞爪讜 讬诪讬讛诐 讻转讬讘:


砖诐 讚"讛 诪讛讜 诇注砖讜转 讘讛"讻 诇讻"讙 讻讜'. 谞"讘 注诪"砖 讘住"讚 讘拽讜谞讟专住 讘"讛 驻"讗. 讜爪"注 诪"讟 谞拽讟 转诇诪讜讚讗 讙"讻 砖诇 讻"讙 讜诇讗 讘"讻 砖讛讬讛 讘讛专 讛讘讬转 讻诪"砖 讘驻"讗 讚转诪讬讚 讜注诪"砖 砖诐 讘住"讚. 讜讘讗诪转 讚讘专讬 转讜住' 转诪讜讛讬谉 讘注讬谞讬 讻讬 诪"砖 讗驻讬' 专拽讜注讬诐 讚讘讬转 拽讛"拽 讻讜' 讗讬谞讜 诪讚讜讬拽 讚讛讗 诪住拽讬谞谉 讘转诪讜专讛 讗驻讬' 讬"讗 讗诪讛 砖讗讞讜专讬 讘讬转 讛讻驻讜专转 讗讬谉 注讜砖讬谉 诪诪谞讜 专拽讜注讬谉. 讗讬 讛讻讬 讚诇诪讗 诇砖讻转 驻专讛讚专讬谉 谞诪讬 讘讻诇诇 专讬讘讜讬讗 讻讬 讗祝 讛讬讗 讘注讝专讛 讛讬转讛. 讗祝 注诇 驻讬 砖拽讚讜砖转 讬"讗 讗诪讛 讬转专讬诐 注诇讬讛. 讜诪"砖 注讜讚 讗讘诇 诪讬讚讬 讚讛专 讛讘讬转 驻砖讬讟讗 讚砖专讬 讚讛讗 讗驻讬' 驻专讛 讗诪注讬讟讗. 诇讗 讛讘讬谞讜转讬 讝讛. 讜诪讗讬 讗驻讬'. 讛讗 驻专讛 诇讗讜 诪讬讚讬 讚讛专 讛讘讬转 讛讬讗 诇讙诪专讬. 砖诪注砖讬讛 讘讛专 讛诪砖讞讛 讞讜抓 诇讬专讜砖诇讬诐. 讜诪讛 讝讛 注谞讬谉 诇讛专 讛讘讬转 砖讻讜诇讜 诪拽讜诐 诇诪拽讚砖. 讗讚专讘讛 谞讬讚讜拽 诪讬谞讛 讗讬驻讻讗 诪讚讗专"讗 驻专讟 诇驻专讛 砖讗讬谞讛 讘讗讛 诇讘讬转. 讜讛讬讬谞讜 诇驻讬 砖谞注砖讬转 讘讛专 讛讝讬转讬诐 注"驻 讬专讜砖诇讬诐. 讛讗 诪讛专 讛讘讬转 讜诇驻谞讬诐 诪拽专讬 讘讗 诇讘讬转:





讘谉 讬讛讜讬讚注

诇执诪职拽讜止诐 讛址讟旨执谞旨讜止驻侄转 讬指砖讈讜旨讘讜旨 讜职讛执谞职讗址谞执讬 讛址讚旨指讘指专. 爪专讬讱 诇讛讘讬谉 诪注讬拽专讗 讗讬讱 注专讘 诇讜 讛讚讘专 讚讗讬谉 讝讛 讛讘讬讗讜专 砖诇 讘讬转 讛讻住讗 诪转讬讬砖讘 讘驻砖讟 讛诪拽专讗 砖讗诪专 '注址讚 讗侄转职谞址谉 讝讜止谞指讛 讬指砖讈讜旨讘讜旨' (诪讬讻讛 讗, 讝) 讜讘讬转 讛讻住讗 诪讗谉 讚讻专 砖诪讛 讛讻讗?
讜谞专讗讛 诇讬 讘住"讚 讚讬讚讜注 砖诇诪讛 讛诪诇讱 注"讛 诪讻谞讛 讗转 驻诇讜谞讬转 砖讛讬讗 谞讜拽讘讗 讚拽诇讬驻讛 讘砖诐 讝讜止谞指讛 讜讻诪讜 砖讗讬转讗  讘住驻专 讛诇拽讜讟讬诐 讙诐 诪驻讜专砖 注讜讚 讘讚讘专讬 专讘讬谞讜 讝"诇 讘住驻专 讛诇拽讜讟讬诐 讚讻讜讞讜转 讛专注 砖诇 讛讝谞讜转 砖讚讘拽讬诐 讘讗讚诐 诇讛讞讟讬讗讜 讛诐 讬诇讚讬讛 砖诇 驻诇讜谞讬转 讜诪诪谞讛 谞诪砖讻讬诐 讜讘讗讬诐 诇讗讚诐 讜讗讬谉 讘讗讬诐 诪爪讚 讛讝讻专 讚拽诇讬驻讛 讙诐 诪驻讜专砖 注讜讚 讘讚讘专讬 专讘讬谞讜 讝"诇 讘注抓 讞讬讬诐 讜诪拽讜诪讜转 讗讞专讬诐 讚讻讜讞讜转 讛专注讜转 讛谞诪爪讗讬诐 讘讘讬转 讛讻住讗 讛谞讝讜谞讬诐 诪谉 讛讟讬谞讜祝 讛诐 讘讗讬诐 诪爪讚 讛谞讜拽讘讗 讚拽诇讬驻讛 砖讛讬讗 讛讝讜谞讛 讛讬讚讜注讛 讛谞讝讻专 讜诇讻谉 注讘讜讚讛 讝专讛 砖诇 驻注讜专 砖讛讬转讛 谞注讘讚转 注诇 讬讚讬 讟讬谞讜祝 讙诐 讛讬讗 讛讬转讛 诪爪讚 讛谞讜拽讘讗 讚住讟专讗 讗讞专讗 讜诇讻讱 拽讗诪专 讛驻住讜拽 '讻旨执讬 诪值讗侄转职谞址谉 讝讜止谞指讛 拽执讘旨指爪指讛 讜职注址讚 讗侄转职谞址谉 讝讜止谞指讛 讬指砖讈讜旨讘讜旨' 讜诪驻专砖 诇讛 诪诪拽讜诐 讛讟谞讜驻转 讘讗讜 砖讛讬讗 驻诇讜谞讬转 讚诪讻讜讞讜转 讛专注 砖诇 驻诇讜谞讬转 砖谞拽专讗转 讝讜止谞指讛 砖诪讝讜谞讛 讟讬谞讜祝 讘讗讜 讻讬 诪砖诐 讘讗讬诐 讻讜讞讜转 讛专注 砖诪讞讟讗讬诐 讘讝谞讜转 '注址讚 讗侄转职谞址谉 讝讜止谞指讛 讬指砖讈讜旨讘讜旨' 讛讜讗 诪拽讜诐 讛讟讬谞讜祝 砖砖诐 谞诪爪讗 诪讝讜谉 讛讝讜谞讛 讚讛讬讬谞讜 '讗侄转职谞址谉 讝讜止谞指讛' 讻诇讜诪专 讛讟讬谞讜祝 砖讛讜讗 诪讝讜谉 讛讝讜谞讛 驻诇讜谞讬转 讜诇讻讱 注专讘 讚讘专 讝讛 诇专讘讬 讗诇讬注讝专 讘讘讬讗讜专 讛诪拽专讗.



注讜旨诇旨指讗 讻旨执讬 讛植讜指讛 讗指转值讬 诪执讘旨值讬 专址讘, 讛植讜指讛 诪职谞址砖旨讈值拽 诇职讛讜旨 诇址讗植讞指转值讬讛旨 讗址讘旨值讬 讬职讚址讬职讬讛讜旨 讜职讗指诪职专执讬 诇指讛旨 讗址讘旨值讬 讞植讚址讬职讬讛讜旨. 驻讬专讜砖 注诇 讛讞讝讛. 讜谞专讗讛 诇讬 讘住"讚 讟注诐 诇讛谞砖讬拽讛 砖诐 讛讜讗 讻诪讜 讟注诐 砖诇 谞砖讬拽讛 注诇 讛讬讚 讛诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讛讻讜谞讜转 砖讛讜讗 诪驻谞讬 砖砖讜专砖 讞诪砖讛 讙讘讜专讜转 讛讜讗 讘驻讛 砖讛讜讗 住讜讚 讞诪砖讛 诪讜爪讗讜转 讛驻讛 讜讘讬讚 讬诪讬谉 讬砖 专诪讝 诇讞诪砖讛 讞住讚讬诐 讘讞诪砖讛 讗爪讘注讜转 讜诇讻谉 讘谞砖拽讜 讘驻讬讜 注诇 讬讚 讗讚诐 讛讙讚讜诇 注讜砖讛 讘讝讛 诪讬转讜拽 讛讞诪砖讛 讙讘讜专讜转 讻砖专砖诐 讘驻讛 讘讞诪砖讛 讞住讚讬诐 讛谞专诪讝讬诐 讘讞诪砖 讗爪讘注讜转 讚讬讚 讬诪讬谉 讜讻谉 讛注谞讬谉 讻讗谉 讻讬 诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讛讻讜谞讜转 讘住讜讚 讛讜讚讜讬 砖诪讻讛 讘讞诪砖 讗爪讘注讜转 讬诪讬谉 注诇 讛讞讝讛 砖砖诐 讛诇讘 诪驻谞讬 讻讬 讛讞讝讛 砖砖诐 讛诇讘 讛讜讗 诪拽讜诐 讗讜专讜转 讛讞住讚讬诐 讘讙讬诇讜讬 讜谞诪爪讗 讙诐 讘讝讛 讛讜讗 诪诪转拽 讛讞诪砖讛 讙讘讜专讜转 讛专诪讜讝讬诐 讘驻讬讜 讘讞住讚讬诐 砖讛诐 讘诪拽讜诐 讛诇讘 砖讛讜讗 住诪讜讱 诇讞讚讬讬讛讜.
谞诪爪讗 讛讬讛 诪谞讛讙 讗爪诇 讛专讗砖谞讬诐 讘讝诪谉 讞讻诪讬 讛转诇诪讜讚 诇谞砖拽 注诇 讛讞讝讛 讜诇讻谉 讬砖 诪谞讛讙 驻讛 注讬专讬谞讜 讘讙'讚讗讚 讬注"讗 砖讛讻诇讛 讘诇讬诇 讛讞讜驻讛 讻砖转诇讱 诪讘讬转 讗讘讬讛 诇讘讬转 讘注诇讛 转谞砖拽 讘注转 讛诇讜讻讛 拽讜讚诐 讬爪讬讗转讛 诪驻转讞 讘讬转 讗讘讬讛 诇讗讘讬讛 讜诇讗讞讬讛 讛讙讚讜诇讬诐 注诇 讛讘讙讚讬诐 砖讛诐 讻谞讙讚 讛讚讚讬诐 砖诇讛诐, 讜诪讛 砖谞讛讙讜 讘讝讛 讛谞砖讬拽讛 专拽 讘注转 砖讛讜诇讻转 诪讘讬转 讗讘讬讛 诇讘讬转 讘注诇讛 讘诇讬诇 讛讞讜驻讛 专讜诪讝转 诇讛诐 讗祝 注诇 驻讬 砖讗谞讬 讬讜爪讗讛 诪谉 讛讘讬转 砖诇讻诐 讜讛讜诇讻转 诇砖讻讜谉 讘讘讬转 讘注诇讬 讛谞谞讬 注讜讚 砖讜讻谞转 讘拽专讘 诇讘 砖诇讻诐 讜注讜讚谞讬 讚讘讜拽讛 讘讻诐 讜讻诪讜 砖讗诪专 讗讜转讜 讗讛讜讘 诇讞讘讬专讜 砖讛诇讱 诇诪专讞拽讬诐 '专讞讜拽 讗转讛 诪注讬谞讬 讜拽专讜讘 讗转讛 讘诇讘讬 讜专注讬讜谞讬'.



"诇址注植诇讜旨拽指讛 砖讈职转旨值讬 讘指谞讜止转 讛址讘 讛址讘" (诪砖诇讬 诇, 讟讜). 讛讗 讚拽专讬 诇讙讬讛谞诐 讘砖诐 注植诇讜旨拽指讛 谞专讗讛 诇讬 讘住"讚 讚注诇讜拽讛 讛讬讗 转讜诇注转 讛诪讜爪爪转 讚诐 诪讙讜祝 讛讗讚诐 砖讬砖 诇讜 讞讜诇讬 讜讛讬讗 诪讜爪讬讗讛 诪诪谞讜 讚诐 讛谞驻住讚 讜讻谉 讙讛讬谞诐 诪注砖讬讛 讻讬讜爪讗 讘讝讛 砖诪讜砖讻转 讛住讬讙讬诐 诪谉 讛谞驻砖讜转 讛谞讬讚讜谞讬诐 讘转讜讻讛 诇讟讛专诐 讜诇讝讻讱 讗讜转诐.



讗指诪址专 诪指专 注讜旨拽职讘指讗: 拽讜止诇 讙旨值讬讛执谞旨指诐 砖讈侄爪旨讜止注植拽讜止转 (诪砖诇讬 诇, 讟讜). 谞专讗讛 讛讻讜谞讛 讚讞讚 诪驻专砖 讛讘谞讜转 砖讛诐 讛诪讬谞讜转 讜讛专砖讜转 砖讛讬讜 讗讜诪专讬诐 讘注讜诇诐 讛讝讛 '讛址讘 讛址讘' 讛诐 爪讜注拽讬谉 讘讙讬讛谞诐 诪专讜讘 爪注专诐 讘讬住讜专讬 讙讬讛谞诐, 讜讞讚 诪驻专砖 讙讬讛谞诐 爪讜注拽转 讜讗讜诪专转 讛讘讬讗讜 诇讬 砖转讬 讘谞讜转 砖讛诐 诪讬谞讜转 讜专砖讜转 砖讛讬讜 讗讜诪专讬诐 讘注讜诇诐 讛讝讛 '讛址讘 讛址讘'. 讜讬砖 诇讛讘讬谉 诪讗讬 讘谞讬讬讛讜?
讜谞专讗讛 诇讬 讘住"讚 讚讗讬讻讗 讚讗诪专讬 讛专讗砖讜谉 住讘讬专讗 诇讬讛 讚讗诇讜 讛讘谞讬 讗讚诐 讘注诇讬 讛诪讬谞讜转 讜讛专砖讜转 讗讞专 砖诪转讬诐 转讻祝 讜诪讬讚 诪讜诇讬讻讬诐 讗讜转诐 诇讙讬讛谞诐 讜谞讬讚讜谞讬谉 讘讛 讚讬谉 拽砖讛 诪讗讚 诇讻谉 爪讜注拽讬诐 诪专 注诇 拽讜砖讬 讛讚讬谉 讜讛讬住讜专讬谉 砖谞注砖讬诐 诇讛诐 讘讙讬讛谞诐 讗讘诇 讙讬讛谞诐 讗讬谞讛 爪讜注拽转 砖讬讘讬讗讜 讗讜转诐 诇讛 讚讛讗 诪讘讬讗讬诐 讗讜转诐 诇讛 诪讬讚 讜讗讬讻讗 讚讗诪专讬 讛砖谞讬 住讘讬专讗 诇讬讛 讚讗讬谉 诪讜诇讬讻讬诐 讗讜转诐 转讻祝 诇讙讬讛谞诐 讗诇讗 诪讬住专讬诐 讗讜转诐 讞讜抓 诇讙讬讛谞诐 讬住讜专讬谉 拽砖讬诐 讜诪专讬诐 注砖专 讬讚讜转 诪讬住讜专讬 讙讬讛谞诐 讚讗讝 爪注专 讙讬讛谞诐 谞讞砖讘 拽诇 诇讙讘讬 讬住讜专讬诐 讗诇讜 讜讛诐 爪讜注拽讬诐 诪讞诪转 拽讜砖讬 讛讬住讜专讬谉 讜讗讞专讬 讝讛 讻砖诪讜诇讬讻讬谉 讗讜转诐 诇讙讬讛谞诐 诇讗 讬爪注拽讜 注诇 拽讜砖讬 讛讬住讜专讬谉 讚谞讞 诇讛诐 讘讝讛 讛爪注专 诇讙讘讬 爪注专 专讗砖讜谉 讗讱 讙讬讛谞诐 讘讝诪谉 讚讗诇讜 谞讚讜谞讬谉 讞讜爪讛 诇讛 讛讬讗 爪讜注拽转 砖讬讘讬讗讜诐 诇讛 讻讚讬 砖转拽讬讬诐 讘讛诐 诪爪讜转讛 砖讛讬讗 诪爪讜讜讛 讜注讜诪讚转 诇讬住专 讻诇 讗讚诐 专砖注 讜诇讘注专 讛专注 讘讗砖 砖诇讛. 讜谞专讗讛 讚专砖讜转 讚谞拽讬讟 讛讻讗 讛讬讬谞讜 讗讜转诐 砖讛讬讜 砖讜诇讟讬诐 注诇 讬砖专讗诇 诇讛注讘讬专诐 注诇 讚转 诇讟诪讗 讛谞驻砖讜转 讘专 诪讬谞谉.



讜职讛指讗 讛址讛执讬讗 讚旨址讗植转址讗讬 诇职拽址诪旨值讬讛旨 专址讘 讞执住职讚旨指讗 讜职讗指诪职专指讛 诇值讬讛旨 拽址诇旨指讛 砖讈侄讘旨职拽址诇旨讜止转 注指砖讉职转指讛 讘旨职谞指讛旨 讛址拽旨指讟指谉 诪执讘旨职谞指讛旨 讛址讙旨指讚讜止诇. 拽砖讗 谞讛讬 讚拽专讬讗 诇讛 拽诇讛 诇讙讘讬 诪讬谞讜转 讚讞诪讬专讛 诪讬谞讛 讗讱 讗讬讱 拽专讬讗 诇讛 '拽址诇旨指讛 砖讈侄讘旨职拽址诇旨讜止转' 讚讞讜砖讘转 讗讜转讛 诪讻诇诇 注讘讬专讜转 讛拽诇讜转, 讜讻讬 讬砖 讘砖讗专 注讘讬专讜转 注讘讬专讛 讞诪讜专讛 讻讝讗转 砖讛讗诐 转砖讻讘 注诐 讘谞讛 讜转讜诇讬讚 诪诪谞讜 诪诪讝专?
讜谞专讗讛 诇讬 讘住"讚 诪讛 砖讗诪专 '拽址诇旨讜止转' 诇讗讜 注诇 拽诇讜转 讛讗讬住讜专 讗诇讗 注诇 拽诇讜转 讛讟讜专讞 讘诪爪讬讗讜转 砖诇讛 讻讬 讬砖 注讘讬专讜转 砖讛讗讚诐 讟讜专讞 诪讗讚 注讚 砖讬讜讻诇 诇注砖讜转诐 讚专讱 诪砖诇 讗诐 专讜爪讛 诇砖讻讘 注诐 讗砖转 讗讬砖 诇讗 转诪爪讗 诇讜 讘谞拽诇 讜讘讻诇 注转 砖讬转讗讜讛 诇注砖讜转讛 诪讞诪转 诪讜专讗 砖讬砖 诇讜 讜诇讛 诪讘谞讬 讗讚诐 讜爪专讬讱 诇注砖讜转 讻诪讛 诪专诪讜转 讜转讞讘讜诇讜转 注讚 砖讬诪爪讗 讜讬注砖讛 诪讛 砖诇讘讜 讞驻抓, 诪讛 砖讗讬谉 讻谉 注讘讬专讛 讝讗转 砖讛讗诐 转砖讻讘 注诐 讘谞讛 讝讗转 诪爪讜讬讛 诇讛 转诪讬讚 讘讻诇 注转 砖讛讗诐 讜讘谞讛 讛诐 讬砖谞讬诐 讬讞讚 讘讞讚专 讗讞讚 诇讘讚诐 讜谞讻谞住讬诐 讘讞讚专 讗讞讚 诇讘讚诐 讜讗讬谉 讗讚诐 讞讜砖讚诐 讘砖讜诐 讚讘专 讗讬住讜专, 讜讻谉 讬砖 注讘讬专讜转 讻讬讜爪讗 讘讝讛 砖诪爪讬讗讜转诐 讜注砖讬讬转诐 讛诐 讘谞拽诇 讛谉 讘注专讜讛 讚讗讞 注诐 讗讞讜转讜 讛谉 讘讗砖转讜 谞讚讛 砖砖讜讻讘讬诐 讜诪转讬讬讞讚讬诐 讘诪拽讜诐 讗讞讚 讘诪讞砖讱 讜讻讬讜爪讗 讘讝讛, 讜诇讛讻讬 拽专讬讗 诇讛 '拽址诇旨指讛' 诇讙讘讬 诪讬谞讜转 讚讞诪讬专 讗讬住讜专 砖诇讛 诪讬谞讛. 讜讗诪专讛 '砖讈侄讘旨职拽址诇旨讜止转' 讛讻讜谞讛 讘注讘讬专讜转 砖拽诇讜转 诪爪讬讗讜转诐 讜诪注砖讬讛诐 砖讘谞拽诇 讬讜讻诇 讛讗讚诐 诇讛砖讬讙 转讗讜转讜 讘讛诐 讻诇 诪讛 砖讬专爪讛 讜讗讬谞讜 讞讜砖砖 诪诪专讗讬转 讛注讬谉 讗讜 讞砖讚讜转 讗讞专讬诐.
讜诪讛 砖讗诪专 '讟执专职讞讜旨 诇指讛旨 讘旨执讝职讜址讜讚职转指讗' 讜诇讗 讗诪专 '注讘讬讚讜 诇讛 讝讜讜讚转讗' 讛讬讬谞讜 讻讜谞转讜 诇讜诪专 讻讬 讝讜 讛讬讗 注讜诪讚转 注诇 驻专拽 讛谞住讬注讛 砖转诪讜转 注转讛 讘诪讛专讛 讜爪专讬讱 诇诪讛专 讘注砖讬讬转 讛讝讜讜讚转讗 讜讻诇 讚讘专 讛谞注砖讛 讘诪讛讬专讜转 讬砖 讘讜 讟讜专讞 诇注讜砖讛讜 注讚 砖讬讙诪讜专 注砖讬讬转讜.



讗指诪职专指讛 讻旨职砖讈值诐 砖讈侄讛植驻执讬讞指讛 讝讜止 讗值讬谞指讛旨 讞讜止讝侄专侄转 诇执诪职拽讜止诪指讛旨, 讻旨指讱职 讗侄诇职注指讝指专 讘旨侄谉 讚旨讜旨专职讚址讬旨指讗 讗值讬谉 诪职拽址讘旨职诇执讬谉 讗讜止转讜止 讘旨执转职砖讈讜旨讘指讛. 谞专讗讛 诇讬 讻讬 讗诇讜 讛讝讜谞讜转 砖诇讜拽讞讬谉 讗转谞谉 讛专讘讛 讛诪讛 谞讝讛专讬谉 诇注砖讜转 讛讻谞讛 讜转讬拽讜谉 诇注爪诪谉 注诇 讬讚讬 住讬诪谞讬诐 砖诇讗 讬讘讜讗讜 诇讬讚讬 讛驻讞讛 讻讚讬 砖诇讗 讬诪讗住讜 讘注讬谞讬 讛诪谞讗驻讬诐 砖诇讜拽讞讬诐 诪讛诐 讗转谞谉 讛专讘讛 讜讝讜 讜讚讗讬 谞讝讛专转 讘讻讱 讗讱 讛讬讗 诇讗 讘讗讛 诇讛 讛驻讞讛 讟讘注讬转 讗诇讗 讘讗讛 讛讛驻讞讛 讘讙讝专转 砖诪讬诐 讻讚讬 砖注诇 讬讚讛 讬爪诪讞 拽专谉 转砖讜讘讛 诇讛讗讬砖 讛讝讛 讜讛讬讗 讻砖专讗转讛 讛讛驻讞讛 讜讬讚注讛 砖讗讬谉 讝讜 讟讘注讬转 诪讗讞专 砖讛讬讗 注砖转讛 诇注爪诪讛 讛讻谞讛 讟讘注讬转 诇诪谞讜注 讜诇讚讞讜转 讛讛驻讞讛 砖诇讗 转讘讗 讗讱 讞砖讘讛 砖讛驻讞讛 讝讜 讛讬讗 诪注砖讛 砖讟谉 砖专诪讝 诇讜 讘讝讛 讻砖诐 砖讛讛驻讞讛 讗讬谞讛 讞讜讝专转 讻讱 讗诇注讝专 讘谉 讚讜专讚讬讗 讗讬谉 诪拽讘诇讬谉 讗讜转讜 讘转砖讜讘讛 讜讛讙讬讚讛 讚讘专 讝讛 诇驻谞讬讜 讻讚讬 诇讞讝拽 诇讘讜 讘诪注砖讛 讛专注 讬讜转专 讜讬转讬讬讗砖 诪谉 讛转砖讜讘讛 诪讻讗谉 讜诇讛讘讗 讜讗讝 讬转诪讬讚 讘专砖注转讜. 谞诪爪讗 讛讬讗 讞砖讘讛 诇注砖讜转 诇讜 讞讘诇讬诐 讞讝拽讬诐 讘讚讘专讬讛 讗诇讜 讻讚讬 诇诪砖讻讜 诇注讜诪拽 讛拽诇讬驻讛 讗讘诇 诪谉 讛砖诪讬诐 谞注砖讜 诇讜 讞讘诇讬诐 讗诇讜 诇诪砖讻讜 诇爪讚 讛拽讚讜砖讛 讜谞讛驻讱 诇讘讜 诇讟讜讘讛 诪谉 讛拽爪讛 讗诇 讛拽爪讛.



讛指诇址讱职 讜职讬指砖讈址讘 讘旨值讬谉 讛指专执讬诐 讜旨讙职讘指注讜止转. 驻讬专讜砖 讻砖讘讗 诇讛转驻诇诇 注诇 转砖讜讘转讜 讜转讬拽讜谉 注爪诪讜 谞转讻讜讜谉 讜谞转讬讬砖讘 讘讚注转讜 诇讘讟讜讞 讘讝讻讜转 讛讗讘讜转 砖谞拽专讗讜 '讛指专执讬诐' 讜讘讝讻讜转 讛讗诪讛讜转 砖谞拽专讗讜 '讙职讘指注讜止转' 讻诪讜 砖讗诪专讜 专讘讜转讬谞讜 讝"诇 注诇 驻住讜拽 诪职讚址诇值旨讙 注址诇 讛侄讛指专执讬诐 诪职拽址驻值旨抓 注址诇 讛址讙职旨讘指注讜止转 (砖讬专 讛砖讬专讬诐 讘, 讞) 讜注讜讚 谞专讗讛 诇讬 讘住"讚 注诇 驻讬 诪讛 砖讻转讘 讛专诪"讝 [讛专讘 诪砖讛 讝讻讜转] 讝"诇 砖砖诐 讛讜讬志讛 讘谞拽讜讚 爪专"讬 讜住讙讜"诇 讻讝讛 讬侄讛侄讜侄志讛侄 [讜诇诪注诇讛 诇讻诇 住讙讜状诇 讬砖 讙诐 爪专状讬] 诪住讜讙诇 诇讘注诇讬 转砖讜讘讛 讜注讜诇讛 诪住驻专讜 专讻"讜 [226] 讻讬 讛谞拽讜讚讜转 讛诐 诪住驻专 专' 讜讛讗讜转讬讜转 诪住驻专 讻"讜 讜讝讛讜 砖讗讜诪专讬诐 [诪谞讜住讞 讛住诇讬讞讜转] '讻旨执讬 讬职诪执讬谞职讱指 驻旨职砖讈讜旨讟指讛 诇职拽址讘旨值诇 砖讈指讘执讬诐' 讻讬 讬诪讬谉 讘诪诇讜讬 讻讝讛: 讬讜"讚 诪"诐 讬讜"讚 谞讜"谉 [226] 注讜诇讛 专讻"讜 讻诪谞讬谉 砖诐 讛谞讝讻专 注讚 讻讗谉 讚讘专讬讜.
讜讛谞讛 讛讛驻专砖 砖讬砖 讘讬谉 诪住驻专 '讛指专执讬诐' [255] 诇诪住驻专 '讙职讘指注讜止转' [481] 讛讜讗 诪住驻专 专讻"讜 [226] 讜讛讜讗 诪住驻专 砖诐 讛讜讬志讛 讘谞拽讜讚 爪专"讬 讜住讙讜"诇 砖注讜诇讛 诪住驻专 专讻"讜 砖讛讜讗 诪住驻专 '讛殖' 诪址爪职诇执讬讞址 讘职旨讬指讚讜止' (讘专讗砖讬转 诇讟, 讙) 砖注讜诇讛 专讻"讜 讻讬 注诇 讬讚讬 讛讗专转 讛' 讛谞讝讻专 讛' 诪爪诇讬讞 讘讬讚 讘注诇 转砖讜讘讛 讜诇讝讛 讗诪专 '讬指砖讈址讘 讘旨值讬谉 讛指专执讬诐 讜旨讙职讘指注讜止转' 讻诇讜诪专 讬砖讘 讘讛讗专转 砖诐 讛讜讬志讛 讘谞拽讜讚 讛谞讝讻专 砖讛讜讗 专诪讜讝 讘讛驻专砖 砖讬砖 讘讬谉 诪住驻专 '讛指专执讬诐' 诇诪住驻专 '讙职讘指注讜止转'.



讗指诪址专: 讗值讬谉 讛址讚旨指讘指专 转旨指诇讜旨讬 讗侄诇旨指讗 讘旨执讬, 讛执谞旨执讬讞址 专止讗砖讈讜止 讘旨值讬谉 讘旨执专职讻旨指讬讜 讜职讙指注指讛 讘旨执讘职讻执讬旨指讛 注址讚 砖讈侄讬旨指爪职转指讛 谞执砖讈职诪指转讜止. 谞专讗讛 诇讬 讘住"讚 讛讟注诐 砖注砖讛 讻谉 注诇 驻讬 诪讛 砖讗诪专 专讘讬谞讜 讛讗专"讬 讝"诇 讚爪诇诐 砖诐 讛讜讬志讛 诪转驻砖讟 讘驻谞讬诪讬讜转 讛讗讚诐 讜讛讗专转 讗讜转讬讜转 讬志讛 讚砖诐 讛讜讬讛 诪讗讬专讬诐 讘专讗砖 讛讗讚诐 讜讬讚讜注 驻讙诐 讛讝谞讜转 诪讙讬注 诇讗讜转讬讜转 砖诐 讬志讛 砖讛诐 讘住讜讚 讛专讗砖 讜讬讚讜注 讻讬 注讜谉 讝讛 砖诇 讛讝谞讜转 讬转讬讬讞住 诇讘专讻讬诐 砖诇 讛讗讚诐 讜诇讻谉 '讛执谞旨执讬讞址 专止讗砖讈讜止 讘旨值讬谉 讘旨执专职讻旨指讬讜' 诇专诪讜讝 砖讛讜讗 爪专讬讱 注转讛 诇转拽谉 注讜谉 砖注砖讛 讘讘专讬转 讛诪注讜专 砖讛讜讗 注讜诪讚 '讘旨值讬谉 讘旨执专职讻旨指讬讜' 砖讛讙讬注 讛驻讙诐 砖诇讜 注讚 讗讜转讬讜转 讬志讛 砖讛诐 专诪讜讝讬诐 讘专讗砖讜.
讗讜 讬讜讘谉 诇专诪讜讝 砖讛讜讗 注讜砖讛 讛转讬拽讜谉 讘讚讘专讬诐 砖讛诐 讘驻讛 砖讘专讗砖讜 讻讚讬 诇转拽谉 诪讛 砖讞讟讗 讘讘专讬转 讛诪注讜专 砖讛讜讗 '讘旨值讬谉 讘旨执专职讻旨指讬讜'. 讜诪讛 砖讗诪专讜 '讙指注指讛 讘旨执讘职讻执讬旨指讛' 专诪讝 讘讝讛 砖注诇 讬讚讬 讻讱 讛爪谞讜专讜转 讛砖驻注 砖讛诐 讻"讘 讻谞讙讚 讻"讘 讗讜转讬讜转 讛转讜专讛 诪讬诇讗 讗讜转诐 讗讜专讜转 诪砖诐 讬志讛 讜讝讛 谞专诪讝 讘讘讻讬讛 砖讛讜讗 讻"讘 讬志讛.
讜注讜讚 谞专讗讛 诇讬 讘住"讚 讚'讛执谞旨执讬讞址 专止讗砖讈讜止 讘旨值讬谉 讘旨执专职讻旨指讬讜' 专诪讝 砖专爪讛 注转讛 诇讟讛专 注爪诪讜 诇讙诪专讬 诪讻诇 讞讟讗讬诐 砖注砖讛 拽讜讚诐 讝讛 注讚 砖讬讛讬讛 注诇 讬讚讬 转砖讜讘讛 讝讜 谞拽讬 讜讘专 诪讻诇 讞讟讗 讜注讜谉 讻讗砖专 讛讬讛 讘讝诪谉 讛讬讜转讜 注讜讘专 讘诪注讬 讗诪讜 讚讛讬讛 砖诐 诪讜谞讞 专讗砖讜 讘讬谉 讘专讻讬讜 讻诪讜 砖讗诪专讜 讘讙诪专讗 讚谞讚讛 (谞讬讚讛 诇:) 注诇 讛注讜讘专 讘讛讬讜转讜 转讜讱 讘讟谉 讗诪讜 砖专讗砖讜 诪讜谞讞 讘讬谉 讘专讻讬讜.



讜职讗指诪址专 专址讘旨执讬 诇止讗 讚旨址讬旨指讬谉 诇职讘址注植诇值讬 转职砖讈讜旨讘指讛 砖讈侄诪旨职拽址讘旨职诇执讬谉 讗讜止转指谉, 讗侄诇旨指讗 砖讈侄拽旨讜止专执讬谉 讗讜止转指谉 "专址讘旨执讬". 讛谞讛 讛专讘 驻转讞 注讬谞讬诐 驻讬专砖 讘砖诐 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讟注诐 谞讻讜谉 诇诪讛 砖拽专讗转讜 讘转 拽讜诇 讘砖诐 '专址讘旨执讬' 注讬讬谉 砖诐.
讜谞专讗讛 诇讬 讘住"讚 注讜讚 讟注诐 讗讞专 砖拽专讗转讜 讘砖诐 '专址讘旨执讬' 砖讛讜讗 注砖讛 专讬讘 注诐 讛讬爪专 讛专注 讜谞爪讞讜 讜诇讻讱 谞讛驻讻讜 诇讜 讗讜转讬讜转 '专执讬讘' 诇讗讜转讬讜转 '专址讘旨执讬' 诇讻讘讜讚 讜诇转驻讗专转. 讙诐 '专址讘旨执讬' [212] 注讜诇讛 诪住驻专 '讞指专值讚' [212] 讻讬 讛讻转讜讘 讗诪专 讜职讗侄诇 讝侄讛 讗址讘执旨讬讟 讗侄诇 注指谞执讬 讜旨谞职讻值讛 专讜旨讞址 讜职讞指专值讚 注址诇 讚职旨讘指专执讬 (讬砖注讬讛 住讜, 讘) 讜驻专砖谞讜 驻住讜拽 讝讛 注诇 讘注诇 转砖讜讘讛 砖讛讬讛 讘转讞诇转讜 '注指谞执讬' 诪谉 讛诪爪讜转 讜注转讛 讘转砖讜讘转讜 讛讜讗 '谞职讻值讛 专讜旨讞址' 讻讬 诇讘讜 谞砖讘专 讜讘讜砖 讘诪注砖讬讜 讛专注讬诐 讻讬 讗讬谞讜 爪讚讬拽 讙诪讜专 诪注讬拽专讜 讻讚讬 砖讬转讙讗讛 讘诪注砖讬讜 讜注转讛 砖砖讘 讛讜讗 '讞指专值讚 注址诇 讚职旨讘指专执讬', 讻讬 砖讗诇讜 诇讞讻诪讛 讞讜讟讗 诪讛 注谞砖讜? 讜讗诪专讛 讞址讟指旨讗执讬诐 转职旨专址讚值旨祝 专指注指讛 (诪砖诇讬 讬讙, 讻讗) 砖讗诇讜 诇谞讘讜讗讛, 讗诪专讛 谞侄旨驻侄砖讈 讛址讞止讟值讗转 讛执讬讗 转指诪讜旨转 (讬讞讝拽讗诇 讬讞, 讚) 砖讗诇讜 诇转讜专讛, 讗诪专讛 讬讘讬讗 拽专讘谉 讜讬转讻驻专. 砖讗诇讜 诇讛拽讚讜砖 讘专讜讱 讛讜讗, 讗诪专 讬注砖讛 转砖讜讘讛 (驻住讬拽转讗 讚专讘 讻讛谞讗 讻讛, 讝) 谞诪爪讗 讻讜诇诐 诇讗 讛住讻讬诪讜 讘转砖讜讘讛 讜诇讗 讝讻专讜 讗讜转讛 讜讛拽讚讜砖 讘专讜讱 讛讜讗 诇讘讚讜 讗诪专 '讬注砖讛 转砖讜讘讛 讜讬转讻驻专 诇讜' 讜讘讝讛 驻讬专砖 注讟专转 专讗砖讬 讛专讘 诪讜专 讝拽讬谞讬 专讘讬谞讜 诪砖讛 讞讬讬诐 讝"诇 讜旨诇职砖指讈讘值讬 驻侄砖址讈注 讘职旨讬址注植拽止讘 讗指诪址专 讛殖' (讬砖注讬讛讜 谞讟, 讻) 驻专讜砖 讛砖诐 讬转讘专讱 讛讜讗 砖讗诪专 砖讬讛讬讜 '砖指讈讘值讬 驻侄砖址讈注 讘职旨讬址注植拽止讘' 讗诇讜 讘注诇讬 转砖讜讘讛, 讜诇讝讛 讗诪专 讻讗谉 '讜职讞指专值讚 注址诇 讚职旨讘指专执讬' 讞专讚 诇注砖讜转 转砖讜讘讛 砖讛讬讗 注诇 驻讬 讚讘专讬 讘诇讘讚, 讜诇讻谉 拽专讗转讜 '专址讘旨执讬' 砖讛讜讗 诪住驻专 '讞指专值讚'.





诪专讗讬转 讛注讬谉

讜讛谞讗谞讬 讛讚讘专. 诇讻讗讜专讛 讬砖 诇讛注讬专 讚诪讜讻讞 讚讛讬讛 讝讛 讘诪讞砖讘讛 诇讘讚 讜诇讗 讛讜爪讬讗 诪驻讬讜 砖讜诐 讚讬讘讜专. 讜讛专讬 讗诪专讜 讚诪讞砖讘讛 专注讛 讗讬谉 讛拽讘"讛 诪爪专驻讛 诇诪注砖讛 讜讗诪讗讬 谞注谞砖 注诇 讝讛. 讜讗驻砖专 讘诪"砖 讛专讘 讗住驻拽诇专讬讗 讛诪讗讬专讛 驻讬' 讛讝讛专 讚祝 注"讜 讚讘讙"注 讛注诇讬讜谉 诪注谞讬砖讬谉 注诇 讛诪讞砖讘讛 注"砖 讜谞专讗讛 讛讟注诐 讻讬 讛谞讛 讙' 砖讜转驻讬谉 讘讗讚诐 讗讘讬讜 讜讗诪讜 讜讛拽讘"讛 讜讛拽讘"讛 谞讜转谉 诇讜 讛讘讬谞讛 讚注讛 讜讛砖讻诇 讜专讜讞 讜谞砖诪讛 讜讻讜' 讜诪讗讘讬讜 讜讗诪讜 讘砖专 注爪诪讜转 讜讙讬讚讬谉 讜讗"讻 谞诪爪讗 讚讛讞讜讟讗 讘诪讞砖讘讛 讞讜讟讗 讘讞诇拽 砖谞转谉 诇讜 讛拽讘"讛 讜专讗讜讬 讛讬讛 诇讬注谞砖 讛专讘讛 讗诇讗 砖讛拽讘"讛 讘注谞讜转谞讜转讜 讜专讜讘 专讞诪讬讜 诪讞砖讘讛 专注讛 讗讬谞讜 诪爪专驻讛 诇诪注砖讛. 讜诪讬讛讜 讘讙"注 讛注诇讬讜谉 诇驻讬 讙讚讜诇转 谞砖诪转讜 诪注谞讬砖讬谉 注诇 讛诪讞砖讘讛 砖讬讛讬讛 讟讛讜专 诪讻诇 住讬讙 讜讬讛讬讛 谞拽讬 讜讘专 诇驻讬 注专讱 讬拽专 谞砖诪转讜: 
讜讘讛讻讬 讗砖讻讞谞讗 驻转专讬 诇诪讛 砖驻讬专砖 讛专讘 诪讛专砖"讗 讝"诇 讘讞讬讚讜砖讬 讗讙讚讜转 讘住讜祝 诪讻讜转 讘诪"砖 谞讞 诇讗讚诐 砖谞讘专讗 讜讬"讗 谞讞 诇讗讚诐 砖诇讗 谞讘专讗 谞诪谞讜 讜讙诪专讜 谞讞 诇讗讚诐 砖诇讗 谞讘专讗 讜讻讜' 讚讻砖谞讘专讗 讬讻讜诇 诇拽讬讬诐 讛注砖讬谉 砖讛诐 专诪"讞 讜讗诐 诇讗 谞讘专讗 讗讬谞讜 注讜讘专 注诇 砖住"讛 诇"转 讜诇讻谉 谞诪谞讜 讜讙诪专讜 谞讞 砖诇讗 谞讘专讗 讚讛诇讗讜讬谉 讛诐 砖住"讛 讝讛转"讚 讜讛拽砖讛 讛专讘 讝专注 讘专讱 讝"诇 讞"讙 讚讗诐 谞讘专讗 诪拽讬讬诐 讛注砖讬谉 专诪"讞 讜讬砖 诇讜 砖讻专 注诇 讛诪讞砖讘讛 讛诐 转爪"讜 讜讗诐 诇讗 谞讘专讗 讗讬谞讜 注讜讘专 讗诇讗 注诇 砖住"讜 讚讚讜拽讗 诪讞砖讘转 注"讝 诪爪讟专驻转 讜讛诐 砖住"讜 讜讛注砖讬谉 讬讜转专 讝讛转"讚. 讜讗驻砖专 诇讬砖讘 讚专讱 讛专讘 讞讬讚讜砖讬 讗讙讚讜转 讜诇讛注诪讬讚 讚讘专讬讜 讗祝 砖讛专讘 讝"诇 诇讗 讻讬讜讬谉 诇讻讱. 讚讻讬讜谉 讚讛讞讜讟讗 讘诪讞砖讘讛 讞讜讟讗 讘讞诇拽 讛拽讘"讛 讜讙诐 诪注谞讬砖讬谉 讘讙"注 讛注诇讬讜谉 注诇 讛诪讞砖讘讛 讗诪讟讜 诇讛讻讬 讘讗 讞砖讘讜谉 诪讞砖讘转 讛诇讗讜讬谉 讙"讻 讜讗"讻 讛讬讜 讬讜转专 讜讗"砖 谞诪谞讜 讜讙诪专讜 讚诇驻讬 驻砖讟 讚讘专讬 诪讛专砖"讗 讝"诇 诇讗 讬转讬砖讘 谞诪谞讜 讜讙诪专讜 讚谞专讗讛 讚讛讜讗 讞讬讚讜砖 讜讚讘专 讝讛 讙诐 谞注专讬 讘谞讬 讬砖专讗诇 讬讜讚注讬诐 讚砖住"讛 诇讗讜讬谉 讛诐 讬讜转专 诪专诪"讞 注砖讬谉. 讗讱 诇驻讬 讛讗诪讜专 爪专讬讻讛 专讘讛 讜讞讻诪讛 诇讛讻专讬注 讜讛专讬 讛讜讗 讻诪讘讜讗"专: 
讗诪讜专 诪注转讛 讚诇驻讬 讙讚讜诇转 专讘讬 讗诇讬注讝专 讜砖专砖讬 谞砖诪转讜 讛拽讚讜砖讛 讚拽讚拽讜 讗讞专讬讜 讜谞注谞砖 拽爪转 注诇 讛诪讞砖讘讛 砖讛谞讗讛讜 讘诇讘讜:


注讜诇讗 讜讻讜' 讛讜讛 诪谞砖拽 诇讗讞讜讜转讬讛 讗讘讬 讬讚讬讬讛讜 讜讗诪专讬 诇讛 讗讘讬 讞讚讬讛讜. 讛专讘 转讜专转 讞讬讬诐 讝"诇 讚拽讚拽 讚诪讚诇讗 拽讗诪专 讗讬讚讬讛讜 讜讗讞讚讬讬讛讜 诪砖诪注 讚诇讗 讛讜讛 诪谞砖拽 注诇 讛讬讚 讜注诇 讛讞讝讛 讙讜驻讬讬讛讜 讗诇讗 注诇 讘讬转 讛讬讚 讜讘讬转 讛讞讝讛 讚讛讬讬谞讜 注诇 讛诪诇讘讜砖 讜讻讜' 注"砖 讜诪讚讘专讬 专砖"讬 讝"诇 砖讻转讘 讗讘讬 讬讚讬讬讛讜 讘讝专讜注讜转讬讛谉 讗讘讬 讞讚讬讬讛讜 讞讝讛 讚专讱 讘谞讬 讗讚诐 讻砖讬讜爪讗讬谉 诪讘讬转 讛讻谞住转 诪讬讚 讛讜讗 谞讜砖拽 诇讗讘讬讜 讜诇讗诪讜 讘讗专讻讜讘讛 讗讜 讘驻住 讬讚讬讜 注讻"诇 谞专讗讛 讚注讜诇讗 讛讬讛 谞讜砖拽 注诇 讬讚讬讛谉 讜注诇 讛讞讝讛 诪诪砖 讜讻"讻 专讘讬谞讜 讘注诇 讛注专讜讱 讝"诇 讘诪注专讻转 讞讚 讜讝"诇 诪谞砖拽 诇讛讜 诇讗讞讜转讬讛 讗讘讬 讞讚讬讛讜 驻讬专讜砖 注诇 讛讞讝讛 砖诇讛谉 注讻"诇 讛专讬 诪讜讻讞 讚专砖"讬 讜讛注专讜讱 驻讬专砖讜 讚讛讬讛 诪谞砖拽 注诇 讛讬讚 讜注诇 讛讞讝讛 诪诪砖. 讜讗讬谉 专讗讬讛 诪讚拽讗诪专 讗讘讬 讬讚讬讬讛讜 讜讗讘讬 讞讚讬讬讛讜 讚诪诇讘讜砖诐 讛讻讬 讛讜讛 讗诪谞诐 讻砖诪谞砖拽 诪谞砖拽 注诇 讛讬讚 讜注诇 讛讞讝讛 诪诪砖 讛讙诐 讚讛讬讛 砖诐 拽爪转 诪诇讘讜砖 讜讟注诪讬讬讛讜 讚专砖"讬 讝"诇 讜讛注专讜讱 讚讻讬讜谉 讚注讜诇讗 诇讙讘讬 讚讬讚讬讛 讛讜讛 讚诪讬讬谉 注诇讬讛 讻讻砖讜专讬 讻诪"砖 讛转讜住驻讜转 讛讻讗 讜驻"拽 讚砖讘转 讗"讻 诪讬 讚讜讞拽谞讬 诇讜诪专 讚诇讗 讛讬讛 谞讜砖拽 讗诇讗 讚讜讜拽讗 注诇 讛诪诇讘讜砖 讚诪驻砖讟 讛砖"住. 讜诪讚拽讗诪专 讜驻诇讬讙讗 讚讬讚讬讛 讗讚讬讚讬讛 诪讜讻专讞 讚讛讬讛 谞讜砖拽 注诇 讬讚 讜讞讝讛 诪诪砖:

讬爪讗转 讘"拽 讜讗诪专讛 专"讗 谉' 讚讜专讚讬讗 诪讝讜诪谉 诇讞讬讬 讛注讛"讘 讜讻讜'. 讻转讘 诪讛专讞"讜 讝"诇 讻讬 讛诪讙讜诇讙诇 讛诪砖诇讬诐 谞讜讟诇 讞诇拽讜 讜讞诇拽 讞讘讬专讜 讘住讜讚 讬讻讬谉 专砖注 讜爪讚讬拽 讬诇讘砖 讻讬 讗讜转讜 诇讘讜砖 砖注砖讛 专砖注 讝讛 注诇 讬讚讬 拽爪转 爪讚拽讜转讬讜 讜诪注砖讬讜 讛讟讜讘讬诐 讜诇讗 讝讻讛 诇诇讘砖讜 注转讛 讗讜转讜 讛诪讙讜诇讙诇 讛诪砖诇讬诪讜 诇讜讘砖 讗讜转讜 讜讝讛讜 爪讚讬拽 讬诇讘砖. 讜讛谞讛 讬讜讞谞谉 讻"讙 砖砖诪砖 驻' 砖谞讛 讘讻讛讜谞讛 讙讚讜诇讛 讜讘讜讚讗讬 讻讬 注"讬 注讘讜讚转讜 讻诪讛 讜讻诪讛 诇讘讜砖讬谉 讚讬拽专 砖注砖讛 诇讜 专拽 砖讗讞"讱 谞注砖讛 爪讚讜拽讬 讜讗讬讘讚 讻诇 讛讞诇讜拽讬诐 讛讟讜讘讬诐 讛讛诐. 讜讛谞讛 讚讜讙诪转 讬讜讞谞谉 讝讛 砖讘讬诪讬讜 讛专讗砖讜谞讬诐 讛讬讛 爪讚讬拽 讜诇讘住讜祝 讞讟讗 讜诪讛 砖驻讙诐 讛讬讛 讘讬诪讬讜 讛讗讞专讜谞讬诐 讜诇讻谉 讘讗 专"讗 讘谉 讚讜专讚讬讗 砖讛讬讛 驻讙讜诐 讻诇 讬诪讬讜 讛专讗砖讜谞讬诐 讜讘住讜祝 讬诪讬讜 注砖讛 转砖讜讘讛 讜谞诪爪讗 讻讬 讬砖 讻讗谉 讬诪讬诐 砖诇诪讬诐 诪转讜拽谞讬诐 讜讬诪讬诐 砖诇讬诪讬诐 诪拽讜诇拽诇讬诐 讜讛谞讛 爪讚 讛专注 砖讘讬诪讬诐 讛讗诇讜 谞讟诇 讬讜讞谞谉 讜爪讚 讛讟讜讘 砖讘讬诪讬诐 讛讗诇讜 谞讟诇 专"讗 讘谉 讚讜专讚讬讗 讜讻诪"砖 讘注"讞 讘驻住讜拽 讬讙诪讜专 谞讗 专注 专砖注讬诐 讜讻讜' 讜讘驻住讜拽 讗诐 专注讘 砖谞讗讱 注讻"诇 诪讛专讞"讜 讝"诇 讜讘讝讛 诪讘讜讗专 讚拽专讜 诇讬讛 专讘讬 讗诇注讝专 讻讬 讻讬讜谉 砖讝讻讛 讘转讜专讛 讜诪爪讜转 砖诇 讬讜讞谞谉 讻"讙 讜诇讘砖 讞诇讜拽讗 讚专讘谞谉 砖驻讬专 谞讗讛 诇拽专讜转讜 专讘讬:

